5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 88 της 4/17 Φεβρ. 1978 (ΦΕΚ Α΄ 19) Περί ιδρύσεως τακτικών εδρών παρά τη Ιατρική Σχολή του Πανεπιστημίου Πατρών. Άρθρον μόνον.-Ιδρύονται παρά τη Ιατρική Σχολή του Πανεπιστημίου Πατρών αι κάτωθι τακτικαί έδραι: 1)ΜΙΚΡΟΒΙΟΛΟΓΙΑΣ, έχουσα ως περιεχόμενον τους παθογόνους μικροοργανισμούς ως αιτίους διαφόρων νόσων, ως και τον τρόπον πολλαπλασιασμού και αναζητήσεών των εντός και εκτός του ανθρωπίνου οργανισμού.  2)ΠΑΘΟΛΟΓΙΚΗΣ ΑΝΑΤΟΜΙΑΣ, έχουσα ως περιεχόμενον τας παθολογικάς μακροσκοπικάς και μικροσκοπικάς μεταβολάς των οργάνων και ιστών του ανθρωπίνου σώματος ως και την παθογένειαν και αιτιολογίαν των νόσων. 3)ΓΕΝΙΚΗΣ ΦΑΡΜΑΚΟΛΟΓΙΑΣ, έχουσα ως περιεχόμενον την χημικήν σύνθεσιν των διαφόρων φαρμάκων, την ενέργειαν των εις τα ζώα και εις τους ανθρώπους, ως και την Τεχνική της αναγραφής συνταγών.  4)ΧΕΙΡΟΥΡΓΙΚΗΣ, έχουσα ως περιεχόμενον τα χειρουργικά νοσήματα, την αιτιολογίαν, παθογένειαν, παθοφυσιολογίαν και θεραπευτικήν των, την τεχνικήν της εξετάσεως του ασθενούς, ο οποίος πάσχει από χειρουργικόν νόσημα ως και την τεχνικήν των διαφόρων εγχειρητικών μεθόδων. 5)ΠΑΘΟΛΟΓΙΑΣ, έχουσα ως περιεχόμενον την κλινικήν εικόνα, αιτιολογίαν, παθογένειαν και παθοφυσιολογίαν των διαφόρων νοσημάτων και γενικώς των παθολογικών καταστάσεων του ανθρώπου, την συντηρητικήν κατ’ αρχήν αντιμετώπισιν του κυκλοφοριακού, αναπνευστικού, πεπτικού, ουροποιητικού, ερειστικού συστήματος των νοσημάτων του αίματος και των ενδοκρινικών αδένων, την κλινικήν εξέτασιν του ασθενούς, την διάγνωσιν, την συντηρητικήν θεραπείαν, την παρακολούθησιν και προφύλαξιν. 6)ΜΑΙΕΥΤΙΚΗΣ ΚΑΙ ΓΥΝΑΙΚΟΛΟΓΙΑΣ, έχουσα ως περιεχόμενον την κύησιν, τον φυσιολογικόν και παθολογικόν τοκετόν, ως και τα γυναικολογικά νοσήματα.  7)ΠΑΙΔΙΑΤΡΙΚΗΣ, έχουσα ως περιεχόμενον την διατροφήν και περιποίησιν του βρέφους, τα νοσήματα της βρεφικής και παιδικής ηλικίας, την υγιεινήν των παίδων, ως και την προφύλαξιν αυτών από τας νόσους. 8)ΟΦΘΑΛΜΟΛΟΓΙΑΣ, έχουσα ως περιεχόμενον την φυσιολογίαν και τα νοσήματα του οφθαλμού, των εξαρτημάτων αυτού και των οπτικών οδών με ιδιαιτέραν έμφασιν εις την συστηματικήν οφθαλμολογίαν και την τεχνικήν βασικών οφθαλμολογικών εξεταστικών μεθόδων αι αποίαι είναι χρήσιμοι δια την διάγνωσιν εις πάντας τους κλινικούς κλάδους της ιατρικής.  9)ΑΚΤΙΝΟΛΟΓΙΑΣ, έχουσα ως περιεχόμενον τας βασικάς αρχάς της ακτινοδιαγνωστικής και την φυσιολογικήν και παθολογικήν ακτινολογικών μορφολογίαν των οργάνων του ανθρωπίνου σώματος.  10)ΥΓΙΕΙΝΗΣ, έχουσα ως περιεχόμενον τας συνθήκας (τροφής, κατοικίας, επαγγέλματος) υπό  τας οποίας διατηρείται υγιής ο ανθρώπινος οργανισμός, την κατάστασιν και κίνησιν του πληθυσμού, την γέννησιν, πορείαν, εξέλιξιν και καταπολέμησιν των επιδημικών νόσων, ως και την συχνότητα και την κατανομήν της συχνότητος των νόσων εν γένει.  